Svea (Lunner)

Svea er et vann i Lunner kommune, beliggende nordøst for vannet Mylla. Utløpet er mot øst til Sveselva.

På vinterstid går det skiløype over vannet. Løypa mot nord går til Svea Sportsstue, et par kilometer fra selve vannet. Løypa mot øst går til tettstedet Grua. Løypa mot sør går til vannene Belteren og Mylla. Skitraseen over Svea er en del av løypenettet som vedlikeholdes av Mylla Løypeforening.

Navnet går også igjen i den lokale idrettsforeningen, Svea Skilag, og i det lokale arrangementet Svearennet.

På sommerstid er det badeplass med stupetårn i nordenden av Svea, der det også er opparbeidet hyttefelt.

Fiskearter: Ørret, abbor, røye og ørekyte

Vannet har en grei ørretbestand som gyter i Sveselva.

 Referanser 

Eksterne lenker
 Mylla Løypeforenings nettsider

Kategori:Innsjøer i Lunner
Kategori:Nittelvvassdraget